Na temelju članka 40. Odluke o mjerama potpora poljoprivredi i ruralnom razvoju na području Osječko-baranjske županije ("Županijski glasnik" broj 2/17., 8/17. i 4/18.) Povjerenstvo za potpore u poljoprivredi i ruralnom razvoju objavljuje

J A V N I  P O Z I V

za dodjelu potpora za očuvanje tradicionalne proizvodnje i 

razvoj tržišta autohtonih proizvoda

na području Osječko-baranjske županije 

1. PREDMET JAVNOG POZIVA

Predmet ovoga Javnog poziva je prikupljanje zahtjeva za dodjelu potpora iz Proračuna Osječko-baranjske županije za 2020. godinu za očuvanje tradicionalne proizvodnje i razvoj tržišta autohtonih proizvoda na području Osječko-baranjske županije (nastavno: Županija).

Potpora iz prethodnog stavka podrazumijeva nepovratna financijska sredstva odobrena iz Proračuna Županije za 2020. godinu. 

2. NAMJENA I VISINA MOGUĆE POTPORE

Potpora se odobrava za  prihvatljive troškove koji će rezultirati proizvodnjom svinjskog mesa na tradicionalni način u razdoblju od najmanje 10 mjeseci.
Prihvatljivi troškovi su troškovi kupovine prasadi od registriranog uzgajivača s područja  Osječko-baranjske, Vukovarsko-srijemske, Brodsko-posavske, Požeško-slavonske i Virovitičko-podravske županije, hrane za tov, usluge veterinarskog pregleda i lijekova, usluge kontrole mesa na trihinelozu, usluge klanja u registriranoj klaonici, kao i drugi troškovi povezani uz proizvodnju, a koji su nastali nakon 25. studenog 2019. godine.
Prihvatljivi troškovi iz prethodnog stavka odobravaju se uz uvjet da je meso tovljenika utrošeno u proizvodnju autohtonih proizvoda, a što se dokazuje računom, otpremnicom ili na neki drugi način koji nedvojbeno dokazuje navedeno.

Intenzitet potpore je do 70% prihvatljivih troškova i po jednom tovljeniku iznosi do 400,00 kuna, a najviše ukupno po jednom korisniku do 4.000,00 kuna. Najmanji broj tovljenika po korisniku za koji se može dobiti potpora je tri, a najveći deset tovljenika.
Potpore se ne dodjeljuju za troškove PDV-a i drugih poreza, carina i druge srodne troškove.

U postupku odobravanja potpora primjenjuju se odredbe važeće Uredbe Europske unije 1408/2013. i Uredbe 2019/316. kojima se uređuju potpore male vrijednosti u poljoprivrednom sektoru.

3. UVJETI ZA PODNOŠENJE ZAHTJEVA

Korisnik potpore je poljoprivrednik registriran kao obiteljsko poljoprivredno gospodarstvo upisano u Upisnik poljoprivrednika ili fizička osoba koja posjeduje potrebne uvjete za uzgoj stoke.

Korisnik potpore mora imati prebivalište na području Županije, odnosno proizvodnja se mora odvijati na području Županije.

4. POTREBNA DOKUMENTACIJA

Potpore se odobravaju temeljem podnesenih zahtjeva za dodjelu potpora na propisanom obrascu. Podnositelj zahtjeva za odobravanje potpore mora priložiti sljedeću dokumentaciju:
· popunjeni obrazac zahtjeva,
· preslika Rješenja o upisu u Upisnik poljoprivrednika, odnosno preslika osobne iskaznice ukoliko je podnositelj fizička osoba,  
· preslika računa prihvatljivih troškova i dokaz o izvršenim plaćanjima, (bankovni izvod na kojem je vidljivo plaćanje priloženog računa),
· izjava o posjedovanju potrebnih uvjeta za uzgoj stoke na području Osječko-baranjske županije,
· izjava o proizvodnji svinjskog mesa na tradicionalni način u razdoblju od najmanje 10 mjeseci,

· izjavu o svim potporama male vrijednosti  koje je korisnik primio u tekućoj fiskalnoj godini i prethodne dvije godine na propisanom obrascu,

· izjavu da li je na način propisan člankom 2. Uredbe 1408/2013. i  Uredbe 2019/316.  povezan s ostalim poduzetnicima,

· izjava o nepostojanju dvostrukog financiranja istih troškova,

· potvrda nadležne Porezne uprave o nepostojanju duga prema državnom proračunu, ne stariju od 30 dana od dana podnošenja zahtjeva, 
· potvrda banke o IBAN-u žiro-računa podnositelja zahtjeva i

· privola za prikupljanje i obradu osobnih podataka.

Obrazac zahtjeva i obrasci potrebnih izjava moraju biti ispunjeni, potpisani i ovjereni na propisanim obrascima.

5. NAČIN, MJESTO I ROK PODNOŠENJA ZAHTJEVA
Obrazac zahtjeva i obrasci potrebnih izjava mogu se podići u Upravnom odijelu za poljoprivredu Osječko-baranjske županije, Osijek, Županijska 4 ili na internetskim stranicama Županije www.obz.hr te se isti s propisanom dokumentacijom u privitku dostavlja osobno ili poštom na adresu: 
Osječko-baranjska županija
Upravni odijela za poljoprivredu,
Županijska 4,31000 Osijek
Uz naznaku:

  „Za  dodjelu potpora za očuvanje tradicionalne proizvodnje i

razvoj tržišta autohtonih proizvoda

na području Osječko-baranjske županije u 2020. godini“

Ovaj javni poziv objavljuje se na internetskim stranicama Županije.

Javni poziv je otvoren od 2. ožujka 2020. godine do utroška sredstava planiranih u Proračunu Županije za 2020. godinu, a najkasnije do 1. prosinca 2020. godine. Sve informacije mogu se dobiti u Upravnom odijelu za poljoprivredu Osječko-baranjske županije ili na telefon 031/221-572.

6. OSTALE INFORMACIJE

Prijave se obrađuju te se o njima odlučuje redosljedom zaprimanja.
Sve nepotpune i nepravovremene zahtjeve kao i zahtjeve koji nisu dostavljeni na propisanim obrascima odnosno zahtjevi podneseni protivno uvjetima iz ovog Javnog poziva neće biti razmatrani, o čemu će podnositelj biti pismeno obaviješten. 
Odluku o dodijeli potpore donosi župan na prijedlog Povjerenstva za potpore u poljoprivredi i ruralnom razvoju, koja se objavljuje na internetskim stranicama Županije najkasnije u roku 15 dana od dana njezinog donošenja.

S korisnikom potpore zaključuje se ugovor kojim se uređuju međusobna prava i obveze korisnika i Županije.
